wannaphong/clean_thaiwikipedia huggingface dataset:
# สโมสรฟุตบอลวีอาร์เอ็น เมืองนนท์
สโมสรฟุตบอลวีอาร์เอ็น เมืองนนท์ หรือเดิมคือ สโมสรฟุตบอลบ้านคุณแม่ และ สโมสรฟุตบอลเอสทีเค เมืองนนท์ เป็นสโมสรฟุตบอลในประเทศไทย ปัจจุบันแข่งขันอยู่ในไทยลีก 3 โซนภาคตะวันตก

โดยสโมสรเริ่มต้นส่งทีมลงแข่งขันในไทยแลนด์ อเมเจอร์ลีก ฤดูกาล 2560 และต่อมาได้เข้าถือครองและบริหารสโมสรฟุตบอลโคปูน วอริเออร์ ที่มีปัญหาการเงินภายในสโมสร แม้จะได้สิทธิในการบริหารสโมสรโคปูน วอริเออร์ ในไทยลีก 4 แต่สโมสรก็ยังต้องส่งทีมลงแข่งในชื่อของโคปูน วอริเออร์ ในฤดูกาล 2561 และยังไม่สามารถย้ายไปแข่งขันในโซนภาคตะวันออกเฉียงเหนือซึ่งเป็นที่ตั้งแท้จริงของสโมสรซึ่งตั้งอยู่ที่ ตำบลหนองแสง อำเภอวาปีปทุม จังหวัดมหาสารคาม จึงต้องลงแข่งขันในโซนกรุงเทพและปริมณฑล ซึ่งเป็นโซนเดิมของสโมสรฟุตบอลโคปูน วอริเออร์

ฤดูกาล 2563 สโมสรเลือกใช้สนามกีฬาศูนย์เยาวชนเฉลิมพระเกียรติ เทศบาลนนทบุรี จังหวัดนนทบุรี เป็นสนามเหย้า แทนสนามกีฬาห้าภาค ตำบลลำโพ อำเภอบางบัวทอง จังหวัดนนทบุรี

ประวัติ

 ผู้เล่น 
 ผู้เล่นชุดปัจจุบัน 

สถิติ
สถิติสโมสร
 ลงแข่งขันในรายการของสมาคมฟุตบอลแห่งประเทศไทยเป็นนัดแรก
 หนองบัว ซิตี้ 1–2 บ้านคุณแม่ เอฟซี (17 กันยายน พ.ศ. 2560 ,สนามกีฬาอรุณปรีดีลิลก มรภ.มหาสารคาม , ไทยแลนด์ อเมเจอร์ลีก ฤดูกาล 2560)
 ชนะขาดลอยมากที่สุด
 จัมปาศรี ยูไนเต็ด 0–3 บ้านคุณแม่ เอฟซี (15 ตุลาคม พ.ศ. 2560 ,สนามกีฬาจังหวัดหนองบัวลำภู , ไทยแลนด์ อเมเจอร์ลีก ฤดูกาล 2560)
 แพ้ขาดลอยมากที่สุด
 หนองหาน เอฟซี 4–0 บ้านคุณแม่ เอฟซี (8 ตุลาคม พ.ศ. 2560 ,สนามกีฬาอรุณปรีดีลิลก มรภ.มหาสารคาม , ไทยแลนด์ อเมเจอร์ลีก ฤดูกาล 2560)
สถิติผู้เล่น
 ผู้เล่นที่ยิงประตูแรกให้สโมสรอย่างเป็นทางการในรายการของสมาคมฟุตบอลแห่งประเทศไทย
 สุวัฒน์ ผดุงมัย (หนองบัว ซิตี้ 1–2 บ้านคุณแม่ เอฟซี : 17 กันยายน พ.ศ. 2560 ,สนามกีฬาอรุณปรีดีลิลก มรภ.มหาสารคาม , ไทยแลนด์ อเมเจอร์ลีก ฤดูกาล 2560)
 ผู้เล่นที่ยิงประตูมากที่สุดในหนึ่งนัด
 2 ประตู โดย จำเรียง โคตรชมภู (จัมปาศรี ยูไนเต็ด 0–3 บ้านคุณแม่ เอฟซี :15 ตุลาคม พ.ศ. 2560 ,สนามกีฬาจังหวัดหนองบัวลำภู , ไทยแลนด์ อเมเจอร์ลีก ฤดูกาล 2560)

ชุดแข่งที่ใช้และผู้สนับสนุน
 ปี ผู้ผลิตผู้สนับสนุนหลัก(อกเสื้อ) 2560 Ddsport SG Stem Cell Gluta2561Dark imaginationบ้านคุณแม่ กรุ๊ฟ

ผลงานตามฤดูกาล
 ฤดูกาล ลีก เอฟเอคัพ ลีกคัพ ลีก 3 คัพ ผู้ยิงประตูสูงสุด ดิวิชั่น แข่ง ชนะ เสมอ แพ้ ได้  เสีย คะแนน อันดับ ชื่อ จำนวนประตู 2560 ไทยแลนด์ อเมเจอร์ลีก 5 3 1 1 11 9 10 ตกรอบมินิลีก – – – โคปูน วอริเออร์ 2561 ไทยลีก 4โซนกรุงเทพและปริมณฑล 22 5 9 8 27 28 24 7ไม่ได้เข้าร่วมรอบคัดเลือกรอบแรก – วิทวัส วงศ์ณรัตน์8บ้านคุณแม่ 2562 ไทยลีก 4โซนกรุงเทพและปริมณฑล 24 7 6 11 25 31 27 8ไม่ได้เข้าร่วมไม่ได้เข้าร่วม – อนิรุทธิ์ จันทร์แดง ศิริศักดิ์ เย็นใจ3เอสทีเค เมืองนนท์ 2563–64 ไทยลีก 3โซนกรุงเทพและปริมณฑล 20 9 4 7 26 19 31 6ไม่ได้เข้าร่วมไม่ได้เข้าร่วม – ฟาบรีซีอู มาราบา6 2564–65 ไทยลีก 3โซนกรุงเทพและปริมณฑล 26 8 9 9 29 40 33 8ไม่ได้เข้าร่วมไม่ได้เข้าร่วม – คลาวดีอู72565–66ไทยลีก 3โซนกรุงเทพและปริมณฑล265111028382611ไม่ได้เข้าร่วมรอบคัดเลือกรอบแรก – เกื้อหนุน จันทร์อำไพ6วีอาร์เอ็น เมืองนนท์2566–67ไทยลีก 3โซนกรุงเทพและปริมณฑล26491318352110ไม่ได้เข้าร่วมไม่ได้เข้าร่วมรอบคัดเลือกรอบสอง ปกป้อง ฉวีสุข อัครพล มีสวัสดิ์ ต้นตุลา อิทธิโชติกร32567–68ไทยลีก 3โซนภาคตะวันตก227963022305รอบ 32 ทีมสุดท้ายรอบคัดเลือกรอบสองรอบลีก ชนายุทธ ศรีสวัสดิ์7

<small> แชมป์ <small> <small> รองแชมป์ <small> <small> เลื่อนชั้น <small> <small> ตกชั้น <small>
# ทอเลมีที่ 4
ทอเลมีที่ 4 หรือ ทอเลมีที่ 4 ฟิโลพาเตอร์ (กรีก: Πτολεμαῖος Φιλοπάτωρ, ปโตเลมออส ฟิโลพาเตอร์ "ทอเลมีผู้เป็นที่รักของพระบิดา"; ครองราชย์ระหว่าง 221-204 ปีก่อนคริสตกาล) เป็นพระราชโอรสของฟาโรห์ทอเลมีที่ 3 กับพระนางเบเรนิซที่ 2 เป็นฟาโรห์พระองค์ที่สี่ของราชวงศ์ทอเลมีแห่งอียิปต์โบราณ และเกิดความเสื่อมอำนาจลงของราชวงศ์ทอเลมีในรัชสมัยของพระองค์

 ครอบครัว 
พระองค์ได้มีพระราชโอรสกับพระนางอาร์ซิโนเอที่ 3 คือ ทอเลมีที่ 5 เอปิฟาเนส ซึ่งเป็นพระสวามีของพระนางคลีโอพัตราที่ 1 ไซร่า ซึ่งเป็นพระราชธิดาของพระเจ้าแอนทิโอคัสมหาราช กับพระนางลาโอดิซที่ 3Deipnosophistae V 37.
# ปารีสวอลเลย์
ปารีสวอลเลย์  เป็นสโมสรวอลเลย์บอลอาชีพในปารีส, ประเทศฝรั่งเศส โดยทีมนี้เข้าแข่งขันในลีกอา นอกจากนี้สโมสรได้รับรางวัลชนะเลิศวอลเลย์บอลลีกอา 9 สมัย วอลเลย์บอลชายกุปเดอฟร็องส์ 4 สมัย และวอลเลย์บอลชายซูแปร์กุปเดอฟร็องส์ 3 สมัย

 เกียรติประวัติ 
ซีอีวีแชมเปียนส์ลีก
 16px ชนะเลิศ (1 สมัย) : 2001
ซีอีวีท็อปทีมคัพ
 16px ชนะเลิศ (2 สมัย) : 2000, 2014
ซีอีวีซูเปอร์คัพ
 16px ชนะเลิศ (1 สมัย) : 2000
ลีกอา
 16px ชนะเลิศ (9 สมัย) : 2000, 2001, 2002, 2003, 2006, 2007, 2008, 2009, 2016
กุปเดอฟร็องส์
 16px ชนะเลิศ (4 สมัย) : 1999, 2000, 2001, 2004
ซูแปร์กุปเดอฟร็องส์
 16px ชนะเลิศ (3 สมัย) : 2004, 2006, 2013

แหล่งข้อมูลอื่น
 Official website
# ไทยากิ
ไทยากิ ("ปลาจานย่าง") คือขนมญี่ปุ่นชนิดหนึ่ง เป็นเค้กรูปทรงปลาจาน ไส้มีรสหวาน โดยมากจะสอดไส้ถั่วแดงอาซูกิ บ้างก็สอดไส้คัสตาร์ด, ช็อกโกแลต, ชีส หรือมันฝรั่งหวาน ร้านค้าบางแห่งมักจะขายไทยากิร่วมกับโอโคโนมิยากิ, เกี๊ยวซ่า และไส้กรอก

 ประวัติ 
thumb|left|ไทยากิในเบ้า
ไทยากิเกิดขึ้นครั้งแรกที่โตเกียวในยุคเมจิ โดยเซอิจิโร คัมเบะ ชาวโอซากะได้เปิดกิจการร้านนานิวะโซฮนเต็งขายขนมอิมางาวายากิ ซึ่งเป็นขนมเค้กสอดไส้ถั่วแดงรูปกลมในโตเกียวแต่กลับไม่ประสบความสำเร็จ ด้วยเหตุนี้จึงได้ออกแบบรูปทรงของขนมใหม่ ให้มีลักษณะเหมือนปลาไท (ภาษาไทยคือปลาจาน) อันเป็นสัญลักษณ์มงคลอย่างหนึ่ง จนเป็นที่นิยมในเวลาต่อมา โดยชื่อไทยากิมาจากคำว่า "ปลาจาน" (tai) กับ "ย่าง" (yaki) แปลว่า "ปลาจานย่าง" ปัจจุบันสามารถหารับประทานได้ทั่วประเทศญี่ปุ่น โดยเฉพาะอย่างยิ่งตามศูนย์อาหารและตามเทศกาลสำคัญ ๆ ของญี่ปุ่น

ในประเทศเกาหลีใต้มีขนมรูปลักษณ์เดียวกัน เรียกว่าพุงออ-ปัง ("ขนมปังปลาทอง") ซึ่งรับอิทธิพลจากญี่ปุ่นช่วงปี ค.ศ. 1930 ซึ่งขณะนั้นเกาหลีตกเป็นอาณานิคมของญี่ปุ่น

 วิธีทำและวัตถุดิบ 
thumb|270px|ไทพาร์เฟต์
ไทยากิจะทำจากแป้งซึ่งทำจากแป้งสาลีและน้ำ บางกรณีอาจใช้แป้งสำหรับทำแพนเค้กหรือแป้งวาฟเฟิลแทน เทลงในเบ้ารูปปลาทั้งสองด้าน แล้วสอดไส้ที่เตรียมไว้ลงด้านใดด้านหนึ่งของเบ้า โดยมากใช้ถั่วแดงกวนน้ำตาลที่เรียกว่าอังโกะ แล้วปิดแม่พิมพ์ลงให้เบ้าทั้งสองด้านประกบกัน รอแป้งสุกให้มีสีออกน้ำตาลทอง ขนมนี้มีลักษณะคล้ายกับขนมอิมางาวายากิและขนมโดรายากิ ซึ่งเป็นเค้กที่สอดไส้ถั่วอาซูกิเช่นกัน แต่มีรูปทรงเป็นเค้กกลมหนา ๆ แทน

ส่วนเบ้าพิมพ์ของไทยากินั้นก็มีหลายขนาดและรูปร่าง เช่นเป็นรูปทรงกลม รูปธงปลาคาร์ป หรือรูปวาฬ บ้างก็มีพิมพ์แบบย่างทีละตัว บ้างก็พิมพ์ย่างทีละหลายตัว เป็นต้น

 ความหลากหลาย 
 ร้านกินไดในโตเกียว มีไทยากิรสพิซซา โดยสอดไส้วัตถุดิบของพิซซาเป็นส่วนประกอบ
 ร้านกินโนะอัง จำหน่ายไทยากิแป้งครัวซอง เรียกครัวซองไทยากิ
 ร้านไทพาร์เฟต์ในโยโกฮามะ จำหน่ายไทยากิสอดไส้ไอศกรีม
# คาสเซิลวาเนีย III แดรกคูลาส์เคิร์ส
คาสเซิลวาเนีย III แดรกคูลาส์เคิร์ส  เป็นวิดีโอเกมที่ผลิตขึ้นในปี ค.ศ. 1989 เป็นเกมแนวแอคชั่นและแพลตฟอร์ม พัฒนาและจัดจำหน่ายโดยโคนามิสำหรับแฟมิคอม

เนื้อเรื่องของคาสเซิลวาเนีย III แดรกคูลาส์เคิร์สเป็นตอนสืบเนื่องสู่คาสเซิลวาเนียต้นฉบับ (เหมือนเกมที่แล้วของเกมบอย คาสเซิลวาเนีย ดิแอดเวนเจอร์) จัดในโลกไม่กี่ศตวรรษก่อนเหตุการณ์ของเกมต้นฉบับ. ตัวเอกของเกมคือ เทรเวอร์ เบลมอนต์, บรรพบุรุษของวีรบุรุษต้นฉบับ ไซม่อน เบลมอนต์

เนื้อเรื่อง
ปีหนึ่งคือ พ.ศ. 2019, เคานท์แดรกคูลาได้เริ่มทำลายทวีปยุโรปกับกองทัพปีศาจ. วงศ์ตระกูลเบลมอนต์แห่งนักล่าแวมไพร์, ครั้งหนึ่งถูกเนรเทศในวัลลาเซีย, ถูกเรียกเข้าสู่การปฏิบัติโดยคริสตจักร. พวกเขากลัวพลังเหนือมนุษย์ของเบลมอนต์, แต่ด้วยแดรกคูลาแสนอันตรายที่จะกลืนยุโรปในความมืด, พวกเขาจากไปโดยไม่มีทางเลือก แต่ต้องเรียกเทรเวอร์ เบลมอนต์, ผู้ถือแส้แวมไพร์คิลเล่อร์คนปัจจุบัน

ในเกมนี้จะใช้ตัวเล่นช่วย 3 คนคือ: ไซฟ่า เบลนาเดส, แม่มดผู้ที่ใช้เวทมนตร์; แกรนต์ ดานัสตี, โจรสลัดผู้ที่ปีนกำแพงได้; และ อัลลูคาร์ด, ลูกชายของแดรกคูลา ลูกครึ่งแวมไพร์ผู้ที่สามารถยิงลูกไฟ และ แปลงร่างเป็นค้างคาว.
# ตำบลโจดหนองแก
โจดหนองแก เป็นตำบลหนึ่งในอำเภอพล จังหวัดขอนแก่น

 ประวัติ 
โจดหนองแกเดิมเป็นหมู่บ้านเล็ก ๆ ในเขตตำบลเมืองพล อำเภอพล ได้ชื่อว่า บ้านโจดหนองแก เนื่องจากมีหนองน้ำ ซึ่งมีต้นแก และหน่อโจด เป็นจำนวนมากในบริเวณหนองน้ำนั้น ต่อมาเมื่อวันที่ 24 กันยายน พ.ศ. 2513"ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอพล.PDFราชกิจจานุเบกษา 87 (94):3014-3016. 13 ตุลาคม 2513. ทางราชการได้แบ่งโอนหมู่บ้านจำนวน 10 หมู่บ้านของตำบลเมืองพล ออกมาจัดตั้งเป็นตำบลใหม่ ชื่อว่า ตำบลโจดหนองแก อำเภอพล และในเมื่อวันที่ 5 กรกฎาคม พ.ศ. 2516 มีการจัดตั้ง สภาตำบลโจดหนองแก อำเภอพล"ประกาศกระทรวงมหาดไทย เรื่อง การจัดตั้งสภาตำบลตามประกาศคณะปฏิวัติ...2515.PDF ราชกิจจานุเบกษา 90 (108):5. 24 สิงหาคม 2516 จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยได้ประกาศเปลี่ยนแปลงฐานะเป็น องค์การบริหารส่วนตำบลโจดหนองแก อำเภอพล"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ9 ง):17. 30 มกราคม 2539จนถึงปัจจุบัน 

 ที่ตั้งและอาณาเขต 
ตำบลโจดหนองแกตั้งอยู่ทางทิศตะวันออกเฉียงเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อ องค์การบริหารส่วนตำบลบ้านหัน (อำเภอโนนศิลา)
 ทิศใต้ ติดต่อ เทศบาลเมืองเมืองพล, องค์การบริหารส่วนตำบลเมืองพล
 ทิศตะวันออก ติดต่อ องค์การบริหารส่วนตำบลโสกนกเต็น
 ทิศตะวันตก ติดต่อ องค์การบริหารส่วนตำบลหนองแวงนางเบ้า, องค์การบริหารส่วนตำบลเก่างิ้ว

 การแบ่งเขตการปกครอง 
ตำบลโจดหนองแกแบ่งเขตการปกครองออกเป็น 11 หมู่บ้าน ดังนี้ศูนย์ข้อมูลประเทศไทย "ตำบลโจดหนองแก"  [ออนไลน์]. เข้าถึงได้จาก:http://khonkaen.kapook.com/พล/โจดหนองแก (ม.ป.ป.). สืบค้น 23 ธันวาคม 2560.
หมู่ที่ 1 บ้านโจดหนองแกหมู่ที่ 2 บ้านวังขอนพาดหมู่ที่ 3 บ้านหนองแวงหมู่ที่ 4 บ้านหนองหว้าหมู่ที่ 5 บ้านเตาเหล็กหมู่ที่ 6 บ้านประดู่หมู่ที่ 7 บ้านหนองเรือหมู่ที่ 8 บ้านเหมือดแอ่หมู่ที่ 9 บ้านสว่างหมู่ที่ 10 บ้านหัวสะพานหมู่ที่ 11 บ้านหนองสิมหมู่ที่ 12 บ้านชัยพลศิลป์หมู่ที่ 13 บ้านศรีชมพูหมู่ที่ 14 บ้านหนองแกดำ

 การศึกษา 
โรงเรียนก่อนปฐมวัย
 ศูนย์พัฒนาเด็กเล็กบ้านโจดหนองแกหนองสิม
 ศูนย์พัฒนาเด็กเล็กบ้านเตาเหล็ก
 ศูนย์พัฒนาเด็กเล็กบ้านหนองหว้า
โรงเรียนประถมศึกษา
 โรงเรียนบ้านเตาเหล็ก
 โรงเรียนบ้านหนองเรือ
โรงเรียนประถมศึกษา (ขยายโอกาส)
 โรงเรียนบ้านโจดหนองแกหนองสิม
 โรงเรียนบ้านวังขอนพาดหนองแวง
 โรงเรียนบ้านหนองหว้าสามัคคี
ศูนย์การเรียนชุมชนตำบลโจดหนองแก

ที่อ่านหนังสือพิมพ์ประจำหมู่บ้าน
# อาร์ซิโนเอที่ 3
อาร์ซิโนเอที่ 3 ฟิโลพาเตอร์ (, Arsinóē hē Philopátо̄r, ซึ่งหมายความว่า "อาร์ซิโนเอผู้เป็นที่รักของบิดา", ประสูติเมื่อ 246 หรือ 245 ปีก่อนคริสตกาล - 204 ปีก่อนคริสตกาล) เป็นสมเด็จพระราชินีแห่งอียิปต์โบราณในช่วง 220 - 204 ปีก่อนคริสตกาล พระองค์เป็นพระราชธิดาของฟาโรห์ทอเลมีที่ 3 กับพระนางเบเรนิซที่ 2Dodson, Aidan, and Hilton, Dyan. The Complete Royal Families of Ancient Egypt. Thames & Hudson. 2004. . พระองค์เป็นดำรงตำแหน่งพระราชินีแห่งราชวงศ์ทอเลมีโดยทรงอภิเษกสมรสกับพระอนุชาของพระองค์ คือ ทอเลมีที่ 4 พระองค์และพระสวามีของพระองค์ทรงเป็นที่รักและนับถือโดยชาวอียิปต์

 พระชนม์ชีพ 
ระหว่างปลายเดือนตุลาคมและต้นเดือนพฤศจิกายนใน 220 ปีก่อนคริสตกาล พระองค์ทรงได้อภิเษกสมรสกับทอเลมีที่ 4 ซึ่งเป็นพระน้องชายของพระองค์ พระองค์เข้ามามีส่วนร่วมในการปกครองของประเทศอย่างน้อยก็ในแง่ของการยอมรับจากรัฐมนตรีว่าการกระทรวงที่ทรงพลังอย่างซอซิบิอุส 

ใน 217 ปีก่อนคริสตกาล พระองค์เดินทัพกับทอเลมีที่ 4 และกองทัพ 55,000 นายในยุทธการที่ราเฟียในปาเลสไตน์ต่อพระเจ้าแอนทิโอคัสมหาราชผู้มีทัพ 68,000 นาย พระองค์ทรงเป็นหนึ่งในการสงบศึกในสงครามราเฟียที่ปาเลสไตน์ระหว่างทอเลมีที่ 4 กับพระเจ้าแอนติโอคัสมหาราช

ในฤดูร้อนเมื่อ 204 ปีก่อนคริสต์ศักราช ทอเลมีที่ 4 พระองค์ทรงถูกลอบปลงพระชนม์ในพระราชวัง ก่อนที่พระองค์จะได้ทราบเรื่องการสิ้นพระชนม์ของพระสวามีของพระองค์ ซึ่งจะช่วยป้องกันพระองค์จะขึ้นมามีอำนาจ

 พระราชโอรสและธิดา 
 ทอเลมีที่ 5 เอปิฟาเนส

สิ่งสืบทอด
เอราโตสเทแนสเขียนเอกสารชื่อ Arsinoe ซึ่งมีเนื้อหาเป็นบันทึกความทรงจำของพระราชินีที่ปัจจุบันสูญหาย เอกสารนี้ได้รับการอ้างอิงจากนักวิชาการสมัยโบราณหลายคน

ภาพเหมือนของพระองค์นั้นก็หายากเช่นกัน แต่ปรากฏในรูปแบบรูปปั้นครึ่งตัวที่ทำด้วยหินอ่อน และในสัมฤทธิ์

หมายเหตุ
# อีแวร์ดง-เล-แบ็ง
อีแวร์ดง-เล-แบ็ง  เป็นเมืองในรัฐโวของประเทศสวิตเซอร์แลนด์ ตั้งอยู่ในภาครอม็องดีทางตะวันตกของประเทศ ใกล้กับชายแดนฝรั่งเศส จึงเป็นเมืองที่ใช้ภาษาฝรั่งเศสเป็นหลัก เมืองนี้ตั้งอยู่ทางใต้สุดของทะเลสาบเนอชาแตล ถือเป็นเมืองที่มีความสำคัญลำดับของของรัฐโวรองจากเมืองโลซาน เมืองนี้มีชื่อเสียงในเรื่องบ่อน้ำร้อนและตั้งอยู่ท่ามกลางทิวเขาฌูว์รา
# ลูซิเฟอร์ ยมทูตล้างนรก
ลูซิเฟอร์ ยมทูตล้างนรก (อังกฤษ: Lucifer) เป็นละครโทรทัศน์แนวอาชญากรรมผสมเรื่องลึกลับ ออกอากาศทางช่อง Fox ในสหรัฐอเมริกา ตั้งแต่วันที่ 25 มกราคม พ.ศ. 2558 จนถึงปัจจุบัน ในไทยออกอากาศช่อง โมโน 29 

นักแสดงนำ
ทอม เอลลิส รับบท ลูนิเฟอร์ มอร์นิงสตาร์
ลอว์เรน เจอร์แมน
เควิน อะเลจันโดร
ดี บี วูดไซด์
เลสลีย์-แอนน์ เบรนด์ท
สการ์เลทท์ เอสเทเวส
เควิน ลันกิน
ราเชล ฮาร์นิส
ทริเซีย เฮลเฟอร์
เอมี่ การ์เซีย  
 ทอม เวลลิง รับบท เลียวทีแนนท์ มาร์คัส เพียซ / เคน (ซีซัน 3)
# คู่มหากาฬ ซ่าส์สะท้านเมือง
คู่มหากาฬ ซ่าส์สะท้านเมือง (อังกฤษ: Lethal Weapon) เป็นละครโทรทัศน์อเมริกาที่สร้างขึ้นในปีพ.ศ. 2559 ออกอากาศในปี พ.ศ. 2559 ช่อง Fox โดยมีเนื้อเรื่องมาจาก ภาพยนตร์จตุรภาคริกก์ส คนมหากาฬ ที่ เมล กิ๊บสัน และ เดนนี่ โกลฟเวอร์ แสดงนำ นำแสดงโดย เดมอน เวย์ยันส์, เคลย์น ครอว์ฟอร์ต, จอร์ดานา เบรวสเตอร์ ,คีชา ชาร์ป, เควิน ราห์ม, โจนาธาน เฟอร์นันเดส, ชันด์เลอร์ คินนีย์, เดนเต้ บราวน์, ไมเคิล มิตเชนอร์ ออกอากาศในประเทศไทยทางช่อง โมโน 29 ในปี พ.ศ. 2560

เนื้อเรื่องย่อ
เรื่องราวของเจ้าหน้าที่ตำรวจเท็กซัสและอดีตนาวิกโยธิน นามว่า มาร์ติน ริกส์ ที่ทนทุกข์ทรมานจากการสูญเสียภรรยาและลูกในอุบัติเหตุ เขาย้ายมาอยู่ที่นครลอสแอนเจลิสเพื่อเริ่มต้นชีวิตใหม่ และที่นี่เขาได้พบกับคู่หูคนใหม่ โรเจอร์ เมอร์ทัค นักสืบแห่งกรมตำรวจลอสแอนเจลิส ที่เพิ่งฟื้นจากโรคหัวใจมาหยกๆ แต่ต้องมารับมือกับคู่หูบ้าพลังอย่างเขา

นักแสดงนำ
เดมอน เวย์ยันส์ รับบท โรเจอร์ มาทัช
เคลย์น ครอว์ฟอร์ต รับบท มาร์ติน ริกก์ส
จอร์ดานา เบรวสเตอร์ รับบท ดร.  เมารีน คาร์ฮิลล์
คีชา ชาร์ป รับบท ทริช มาทัช
เควิน ราห์ม รับบท กัปตันบรู๊ค เอเวอรี
โจนาธาน เฟอร์นันเดส รับบท โบนาร์ด สกอร์เซเซ่
ชันด์เลอร์ คินนีย์ รับบท ไรอาน่า มาทัช
เดนเต้ บราวน์ รับบท รับบท โรเจอร์ มาทัช เจอาร์
ไมเคิล มิตเชนอร์ รับบท นักสืบซอนย่า ไบลีย์
# องค์การบริหารส่วนตำบลหัวทุ่ง
องค์การบริหารส่วนตำบลหัวทุ่ง อาจหมายถึง
 องค์การบริหารส่วนตำบลหัวทุ่ง อำเภอพล จังหวัดขอนแก่น
 องค์การบริหารส่วนตำบลหัวทุ่ง อำเภอลอง จังหวัดแพร่
# ตำบลโนนข่า
โนนข่า เป็นตำบลหนึ่งในอำเภอพล จังหวัดขอนแก่น มีสภาพพื้นที่เป็นที่ราบสูงสลับด้วยที่ราบลุ่มเป็นบางตอน มีป่าไม้เบญจพรรณขึ้นอยู่โดยทั่วไป สภาพดินเป็นดินร่วนปนทราย

 ประวัติ 
โนนข่าแต่เดิมนั้นเป็นเพียงหมู่บ้านขึ้นอยู่กับการปกครองของตำบลหนองมะเขือ ต่อมาเมื่อวันที่ 13 สิงหาคม พ.ศ. 2529"ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอพล.PDFราชกิจจานุเบกษา 103 (166):80-84. 26 กันยายน 2529. ทางราชการได้ประกาศแบ่งแยกท้องที่ออกมาจัดตั้งเป็น ตำบลโนนข่า อยู่ในเขตการปกครองของอำเภอพล สาเหตุที่ชื่อตำบลโนนข่า เพราะว่าบ้านโนนข่าซึ่งเป็นหมู่บ้านหนึ่งในตำบลมีประชากรและจำนวนครัวเรือนมากที่สุด ต่อมามีการจัดตั้ง สภาตำบลโนนข่า ในพื้นที่

จนต่อมาเมื่อวันที่ 16 ธันวาคม พ.ศ. 2539 กระทรวงมหาดไทยได้เปลี่ยนแปลงฐานะสภาตำบลโนนข่าเป็น องค์การบริหารส่วนตำบลโนนข่า"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ52 ง):28. 25 ธันวาคม 2539จนถึงปัจจุบัน

 ที่ตั้งและอาณาเขต 
ตำบลโนนข่าตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อ ตำบลเมืองพล
 ทิศใต้ ติดต่อ ตำบลหนองแวงโสกพระ
 ทิศตะวันออก ติดต่อ ตำบลหนองแวงโสกพระ
 ทิศตะวันตก ติดต่อ ตำบลหนองมะเขือ

 การแบ่งเขตการปกครอง 
ตำบลโนนข่าแบ่งเขตการปกครองออกเป็น 9 หมู่บ้าน ดังนี้ ประกาศกระทรวงมหาดไทย เรือง การกำหนดเขตำบลในท้องทีอำเภอพล จังหวัดขอนแก่น.PDFราชกิจจานุเบกษา. 116. (พิเศษ38 ง.36-60. 4 มิถุนายน 2542ศูนย์ข้อมูลประเทศไทย "ตำบลโนนข่า"  [ออนไลน์]. เข้าถึงได้จาก:http://khonkaen.kapook.com/พล/โนนข่า (ม.ป.ป.). สืบค้น 23 ธันวาคม 2560.

 หมู่ที่ 1 บ้านห้วยโจด
 หมู่ที่ 2 บ้านหัวนา
 หมู่ที่ 3 บ้านบ่อตะครอง
 หมู่ที่ 4 บ้านหนองแวงแอก
 หมู่ที่ 5 บ้านโนนข่า
 หมู่ที่ 6 บ้านโนนทัน
 หมู่ที่ 7 บ้านบุอ้ายตู้
 หมู่ที่ 8 บ้านโนนเมือง
 หมู่ที่ 9 บ้านโนนฝ้าย
# ตำบลดอนดู่
ดอนดู่ เป็นตำบลหนึ่งในอำเภอหนองสองห้อง จังหวัดขอนแก่น

 ประวัติ 
ดอนดู่แต่เดิมนั้นเป็นเพียงหมู่บ้านในการปกครองของตำบลคึมชาด อำเภอหนองสองห้อง ต่อมาเมื่อวันที่ 1 กันยายน พ.ศ. 2522"ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอ...อำเภอหนองสองห้อง.....PDFราชกิจจานุเบกษา 96 (167):3257-3259. 25 กันยายน 2539. ทางราชการได้ประกาศจัดตั้งเป็นตำบลดอนดู่ อำเภอหนองสองห้อง ตามกฎหมายลักษณะปกครองท้องที่ พ.ศ. 2457 โดยแยกหมู่บ้านจำนวน 9 หมู่บ้าน มาจัดตั้งขึ้น และหลักจากนั้นได้มีการจัดตั้ง สภาตำบลดอนดู่ ขึ้นในพื้นที่ตำบล

จนกระทั่งวันที่ 16 ธันวาคม พ.ศ. 2539 กระทรวงมหาดไทยได้จัดตั้งสภาตำบลดอนดู่เป็น องค์การบริหารส่วนตำบลดอนดู่"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ52 ง): 30. 25 ธันวาคม 2539 จนถึงปัจจุบัน

 ที่ตั้งและอาณาเขต 
ตำบลดอนดู่ตั้งอยู่ทางทิศเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อ ตำบลวังม่วง, ตำบลสระแก้ว (อำเภอเปือยน้อย)
 ทิศใต้ ติดต่อ ตำบลหนองไผ่ล้อม, ตำบลดอนกอก (อำเภอนาโพธิ์ จังหวัดบุรีรัมย์)
 ทิศตะวันออก ติดต่อ ตำบลปอพาน (อำเภอนาเชือก จังหวัดมหาสารคาม)
 ทิศตะวันตก ติดต่อ ตำบลคึมชาด, ตำบลดอนดั่ง

 การแบ่งเขตการปกครอง 
ตำบลดอนดู่แบ่งเขตการปกครองออกเป็น 12 หมู่บ้าน ดังนี้ศูนย์ข้อมูลประเทศไทย "ตำบลดอนดู่"  [ออนไลน์]. เข้าถึงได้จาก:http://khonkaen.kapook.com/หนองสองห้อง/ดอนดู่ (ม.ป.ป.). สืบค้น 23 ธันวาคม 2560.

 หมู่ที่ 1 บ้านหนองแวงยาว
 หมู่ที่ 2 บ้านหนองแสง
 หมู่ที่ 3 บ้านโนนท่อน
 หมู่ที่ 4 บ้านหนองไผ่น้อย
 หมู่ที่ 5 บ้านดอนดู่
 หมู่ที่ 6 บ้านโนนสะอาด
 หมู่ที่ 7 บ้านหัวหนองแวง
 หมู่ที่ 8 บ้านหนองบัวลอง
 หมู่ที่ 9 บ้านกุดหว้า
 หมู่ที่ 10 บ้านห้วยตะกั่ว
 หมู่ที่ 11 บ้านป่าหวาย
 หมู่ที่ 12 บ้านดอนดู่เหนือ
# ตำบลโสกนกเต็น
โสกนกเต็น เป็นตำบลหนึ่งในอำเภอพล จังหวัดขอนแก่น เป็นที่ราบลุ่ม แต่มีบางส่วนที่อยู่บนที่ราบสูง โดยทั่วไปจะอาศัยน้ำจากแหล่งน้ำตามธรรมชาติ คือ หนองน้ำ ลักษณะดินเป็นดินร่วนปนทราย

 ประวัติ 
โสกนกเต็นเดิมเป็นหมู่บ้านในเขตตำบลเมืองพล อำเภอพล เมื่อวันที่ 27 กรกฎาคม พ.ศ. 2531"ประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอ............อำเภอพล.......PDFราชกิจจานุเบกษา 105 (143 พิเศษ):88-91. 31 สิงหาคม 2531 ทางราชการได้แบ่งโอนหมู่บ้านจำนวน 9 หมู่บ้าน ออกมาจัดตั้งเป็นตำบลใหม่ ชื่อว่า ตำบลโสกนกเต็น และต่อมาได้มีการจัดตั้ง สภาตำบลโสกนกเต็น ในพื้นที่

จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะสภาตำบลโสกนกเต็นเป็น องค์การบริหารส่วนตำบลโสกนกเต็น"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ52 ง):28. 25 ธันวาคม 2539จนถึงปัจจุบัน

 ที่ตั้งและอาณาเขต 
ตำบลโสกนกเต็นตั้งอยู่ทางทิศตะวันตกสุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อตำบลโจดหนองแก
 ทิศใต้ ติดต่อตำบลเมืองพล
 ทิศตะวันออก ติดต่อตำบลวังหิน, ตำบลหนองเม็ก (อำเภอหนองสองห้อง)
 ทิศตะวันตก ติดต่อตำบลโจดหนองแก

 การแบ่งเขตการปกครอง 
ตำบลโสกนกเต็นแบ่งเขตการปกครองออกเป็น 11 หมู่บ้าน ดังนี้ประกาศกระทรวงมหาดไทย เรือง การกำหนดเขตำบลในท้องทีอำเภอพล จังหวัดขอนแก่น.PDFราชกิจจานุเบกษา. 116. (พิเศษ38 ง.36-60. 4 มิถุนายน 2542ศูนย์ข้อมูลประเทศไทย "ตำบลโสกนกเต็น "  [ออนไลน์]. เข้าถึงได้จาก:http://khonkaen.kapook.com/พล/โสกนกเต็น (ม.ป.ป.). สืบค้น 23 ธันวาคม 2560.

 หมู่ที่ 1 บ้านโสกนกเต็น
 หมู่ที่ 2 บ้านป่าเป้า
 หมู่ที่ 3 บ้านหนองบัว
 หมู่ที่ 4 บ้านโคกล่าม
 หมู่ที่ 5 บ้านเพ็กน้อย
 หมู่ที่ 6 บ้านหัวคู
 หมู่ที่ 7 บ้านโสกขามน้อย
 หมู่ที่ 8 บ้านหนองบัวน้อย
 หมู่ที่ 9 บ้านกลาง
 หมู่ที่ 10 บ้านโสกนกเต็นพัฒนา
 หมู่ที่ 11 บ้านหนองบัวสันติสุข
# ตำบลหัวทุ่ง (อำเภอพล)
หัวทุ่ง เป็นตำบลหนึ่งในอำเภอพล จังหวัดขอนแก่น พื้นที่ทั้งตำบลบริหารโดยองค์การบริหารส่วนตำบลหัวทุ่ง

 ประวัติ 
ท้องที่หัวทุ่งเดิมเป็นหมู่บ้านในเขตตำบลเก่างิ้ว ซึ่งก่อตั้งมาประมาณ 136 ปีแล้ว กลุ่มแรกที่มาตั้งถิ่นฐาน คือ ขุนวิเศษณ์ เกาะยุทธ์ และพ่อลาด จันทร์คำภา เหตุที่ชื่อบ้านหัวทุ่งเป็นเพราะบริเวณตั้งบ้านเรือนอยู่เหนือบริเวณหนองน้ำบึงทุ่งพึงพืด และต่อมาเมื่อวันที่ 27 กรกฎาคม พ.ศ. 2532"ประกาศกระทรวงมหาดไทย เรื่องตั้งและกำหนดเขตตำบลในท้องที่อำเภอ...อำเภอพล.......PDF ราชกิจจานุเบกษา 106 (154):217-221. 15 กันยายน 2532 ทางราชการได้แบ่งโอนหมู่บ้านจำนวน 8 หมู่บ้าน ออกมาจัดตั้งเป็นตำบลใหม่ ชื่อว่า ตำบลหัวทุ่ง มีนายไพโรจน์ ภูศรี เป็นกำนันคนแรก ต่อมาได้มีการจัดตั้ง สภาตำบลหัวทุ่ง ขึ้นในพื้นที่

จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะสภาตำบลหัวทุ่งเป็น องค์การบริหารส่วนตำบลหัวทุ่ง"ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF ราชกิจจานุเบกษา 113 (พิเศษ52 ง):28. 25 ธันวาคม 2539จนถึงปัจจุบัน

 ที่ตั้งและอาณาเขต 
ตำบลหัวทุ่งตั้งอยู่ทางทิศตะวันตกเฉียงเหนือสุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อ ตำบลใหม่นาเพียง (อำเภอแวงใหญ่)
 ทิศใต้ ติดต่อ ตำบลเก่างิ้ว, ตำบลเพ็กใหญ่
 ทิศตะวันออก ติดต่อ ตำบลหนองแวงนางเบ้า, ตำบลเก่างิ้ว
 ทิศตะวันตก ติดต่อ ตำบลเพ็กใหญ่

 การแบ่งเขตการปกครอง 
ตำบลหัวทุ่งแบ่งเขตการปกครองออกเป็น 11 หมู่บ้าน ดังนี้ประกาศกระทรวงมหาดไทย เรือง การกำหนดเขตำบลในท้องทีอำเภอพล จังหวัดขอนแก่น.PDFราชกิจจานุเบกษา. 116. (พิเศษ38 ง.36-60. 4 มิถุนายน 2542ศูนย์ข้อมูลประเทศไทย "ตำบลหัวทุ่ง"  [ออนไลน์]. เข้าถึงได้จาก:http://khonkaen.kapook.com/พล/หัวทุ่ง (ม.ป.ป.). สืบค้น 24 ธันวาคม 2560.

 หมู่ที่ 1 บ้านหัวทุ่ง
 หมู่ที่ 2 บ้านหัวคู
 หมู่ที่ 3 บ้านป่าติ้ว
 หมู่ที่ 4 บ้านหนองทุ่ม
 หมู่ที่ 5 บ้านโนนตะหนิน
 หมู่ที่ 6 บ้านหนองฉันเพล
 หมู่ที่ 7 บ้านฮ่องแซง
 หมู่ที่ 8 บ้านหนองสะแบง
# โทษที่เอาแต่ใจ
โทษที่เอาแต่ใจ (sorry) เป็นซิงเกิลเพลงของเป๊ก ผลิตโชค อายนบุตร  คลิปมิวสิควิดีโอนี้อัปโหลดขึ้นบนเว็บไซต์ยูทูบอย่างเป็นทางการครั้งแรกในวันที่ 10 กรกฎาคม พ.ศ. 2560 เป็นการทำงานในสังกัดค่ายเพลงไวท์มิวสิก ในเครือจีเอ็มเอ็ม แกรมมี่ ประพันธ์คำร้องโดย Yaninและ ตุล ไวทูรเกียรติ แต่งทำนองโดย Yanin และเรียบเรียงโดย สุเมธ กิจธนโสภา (Yaak Lab) และตุล ไวทูรเกียรติ 

เป็นแนวเพลงโซล, ฟังก์, อาร์แอนด์บี  มีท่อนแรป มีกรูฟเบาๆ ซึ่งมีการปล่อยทีเซอร์ความยาว 9 วินาทีออกมาก่อน เนื้อหาเพลงพูดถึงความเอาแต่ใจ ที่ไม่ค่อยแสดงออกว่ารัก แต่จริงๆแล้วยังเป็นคนเดิม ที่รักและคงขาดเธอไม่ได้นุชเชสเชียร์แรง ส่ง "โทษที่เอาแต่ใจ(sorry)" จากเป๊ก-ผลิตโชค ทุบสถิติยอดดาวน์โหลดสูงที่สุดในไทย เป็นเพลงสตริงคอร์ด มีท่อนแรปที่ผลิตโชคเขียนเอง มิวสิควิดีโอมีสีสันสดใส มีอาร์ทแบบยุค 90 ร่วมแสดงโดยกิ๊ฟ สิรินาถ สุคันธรัต มีการเปิดตัวมิวสิควิดีโอและเพลงโทษที่เอาแต่ใจ (sorry) ในกิจกรรม Happy First Day วันเกิดซิงเกิ้ล ณ Retro live cafe พร้อมแฟนคลับนับพันรวมทุก moment! เป๊ก ผลิตโชค เปิดตัวซิงเกิ้ลใหม่ พร้อม PFC นับพัน!

 การตอบรับ 
เพลง "โทษที่เอาแต่ใจ (sorry)" ได้ทุบสถิติเพลงไทยเพลงแรกที่ยอดดาวน์โหลดสูงที่สุด Top iTunes Best Record (ทะลุหลักพันตั้งแต่สัปดาห์แรก)(1330) บน iTunesเพลงไทยเพลงแรกที่มียอดดาวน์โหลด iTunesประจำสัปดาห์ทะลุพัน (1330), เผยแพร่: 15 Jul 2017 https://twitter.com/VKrith1994/status/886233228691988480 มีการเอามิวสิควิดีโอเพลง“โทษที่เอาแต่ใจ (sorry)”และคลิปวีดีโอต่างๆของเป๊ก ผลิตโชคขึ้นจอ LED ห้างดิ เอ็มควอเทียร์(Emquartier) และห้างเอ็มโพเรียม(Emporium) และมีการทำ FLASH MOB เพลงโทษที่เอาแต่ใจใจกลางกรุงเทพตามมาFLASH MOB โทษที่เอาแต่ใจ เป๊กผลิตโชค, เผยแพร่: Sep 29, 2017 https://www.youtube.com/watch?v=0viGL1kShA4 
 อันดับที่ 9 ประจำปี 2017 Best of 2017 - MusicLibrary Chart of the year ชนะการvoteมากที่สุดแห่งปี 2017  อยู่ใน chart 20 สัปดาห์ แชมป์ Popular vote 19 สมัย คะแนนรวม 22,686 คะแนน 
 ลำดับที่ 8 เพลงที่ Hitz ที่สุดแห่งปี 2017 คลื่น 95.5 Virgin HitZ เพลงปล่อยวันที่ 10ก.ค.60 เข้าชาร์ตครั้งแรกมาในอันดับที่ 13 เมื่อวันที่ 19ส.ค.60 อยู่บนชาร์ตทั้งหมด 12 สัปดาห์ และได้อันดับที่ 1 สองสัปดาห์ คือเมื่อวันที่ 30ก.ย.60 และ 7ต.ค.60
 ขึ้นอันดับ Top spin และ Top Air Play ติดต่อกันตลอดเดือนกันยายน 2560 บนชาร์ทIntensive Watch Music Chart ชาร์ตที่วัดผลจากการเปิดเพลงทางคลื่นวิทยุในเขตพื้นที่กทม.และปริมณฑล หรือ IW TOP 40 
 อันดับที่ 1 ประจำเดือนกันยายน IW TOP 40  โดยเปิดทั้งหมด 905 spin

รางวัล
รางวัล MTV Fan Picks 20: Favorite Asian Music Videos Of 2017 โดย MTV ASIA เมื่อ 31 ธันวาคม 2560
รางวัลเพลงแห่งปี  YES AWARDS จาก YES R&B คาราโอเกะ เมื่อ 25 ธันวาคม 2560ประกาศผลรางวัล YES AWARDS ที่สุดแห่งวงการดนตรี, เผยแพร่: 25 ธันวาคม 2560  https://www.facebook.com/yeskaraoke/posts/1739846266060609

ชาร์ต
ชาร์ต (พ.ศ. 2560)อันดับสูงสุด อินเท็นซีฟวอท์ชท็อป 40 ชาร์ต 1 อินเท็นซีฟวอท์ชท็อป 20 ชาร์ต เพลงไทยสากลIW Weekly Music Chart เพลงไทยสากล ประจำสัปดาห์ที่ 39/2017 (24.09.2017 - 30.09.2017) 1 ไอทูนส์สโตร์ไทยแลนด์ ท็อปชาร์ต  1 JOOX Top 100 Chart 21 JOOX Top Top 50 Thai Songs ChartJOOX Music - Top 50 Thai Songs • ประจำวันที่ 31 กรกฎาคม 2560 21 95.5 เอฟเอ็ม เวอร์จิ้นฮิตซ์ ชาร์ตท็อป 20 1อีเอฟเอ็ม ชาร์ต 94 ท็อป แอรเพลย์1COOL Fahrenheit Trending Chart1Fresh Top Chart 401Chill Top Chart 101